**Osnovna škola dr. Jure Turića**

**Gospić**

**POSTUPAK UTVRĐIVANJA PSIHOFIZIČKOG STANJA DJECE RADI UPISA U 1. RAZRED**

 

Prema Pravilniku o postupku utvrđivanja psihofizičkog stanja djeteta, učenika te sastavu stručnog povjerenstva (Narodne novine br. 67/14) u prvi razred osnovne škole u šk. god. 2023./24. upisuju se djeca koja do 1. travnja 2023. godine imaju navršenih 6 godina života i to **djeca rođena** **od 1. travnja 2016. do 31. ožujka 2017**. kao i djeca kojoj je u školskoj godini 2022./23. odgođen upis u osnovnu školu ili iz drugih razloga nisu upisani u osnovnu školu, a školski su obveznici.

**Zahtjev za prijevremeni upis u 1. razred osnovne škole:**

Za dijete koje nije školski obveznik, a koje će tijekom 2023. godine navršiti šest godina života, roditelj/ skrbnik može podnijeti zahtjev za prijevremeni upis u I. razred Upravnom odjelu za društvene djelatnosti u Ličko-senjskoj županiji najkasnije do 31. ožujka 2023. godine. Za dijete koje je pohađalo predškolsku ustanovu roditelj/skrbnik dužan je, uz zahtjev za prijevremeni upis djeteta, priložiti i mišljenje stručnog tima predškolske ustanove o psihofizičkom stanju djeteta.

**Odgoda upisa u prvi razred osnovne škole:**

Na prijedlog stručnog povjerenstva škole odgoda upisa u 1. razrede osnovne škole može se odobriti samo jedanput za jednu školsku godinu. Sljedeće godine obvezno je ponovno utvrđivanje psihofizičkog stanja djeteta. Za vrijeme odgode polaska u školu obvezan je polazak programa predškole.

Prije upisa u 1. razred osnovne škole obvezan je pregled djece radi utvrđivanja njihova psihofizičkog stanja, a koje će provesti stručno povjerenstvo osnovne škole u koju se dijete treba upisati, odnosno kojoj pripada prema upisnom području.

Stručna povjerenstva škola predlažu raspored pregleda. Postupak utvrđivanja psihofizičkog stanja djece radi upisa u 1. razred provodi se u razdoblju od 31. 03. 2023. do 15. 06. 2023. godine.

U slučaju da dijete ne može pristupiti utvrđivanju psihofizičkog stanja u vremenu koje je utvrđeno rasporedom pregleda roditelj/skrbnik dužan je najkasnije do 30. svibnja 2023. godine o tome obavijestiti stručno povjerenstvo škole, koje će utvrditi drugo odgovarajuće vrijeme.

Pregled djece prije upisa u 1. razred odvija se iz dva dijela. Pedagoški dio pregleda je u školi, a liječnički u školskoj ambulanti. Dijete na pregled treba doći u pratnji jednog roditelja.

**1. Pedagoški dio pregleda** vršit će se u Osnovnoj školi dr. Jure Turića u uredu socijalnog pedagoga.

Preglede djece u školi obavljaju: učiteljica Ivana Rukavina, psihologinja Antonija Prpić, soc. pedagoginja Marija Zdunić i prof. hrvatskog jezika i književnosti Debora Lukac.

Pregledi djece u školi počinju 3. 4. 2023., a vršit će se ponedjeljkom, četvrtkom i petkom tijekom mjeseca travnja i svibnja.

Testiranje djece testom spremnosti za školu (skupno) provest će psihologinja Antonija Prpić u DV Pahuljica u dogovoru sa stručnim suradnicima Vrtića.

**Škola će roditeljima poslati pozive za pregled djece.**

Na preglede kod školskog liječnika i u školu roditelji trebaju donijeti medicinsku i drugu dokumentaciju djeteta (mišljenja i nalazi logopeda, edukacijskih rehabilitatora, psihologa, mišljenje iz predškolske ustanove) ukoliko s njom raspolažu.

Za sve informacije vezane za pregled djece roditelji mogu nazvati Osnovnu školu dr. Jure Turića u Gospiću na telefon **053/658-986 ili 053/572-003.**

|  |  |  |  |  |  |  |
| --- | --- | --- | --- | --- | --- | --- |
| **TRAVANJ 2023.** | | | | | | |
| **P** | **U** | **S** | **Č** | **P** | **S** | **N** |
|  |  |  |  |  | 1 | 2 |
| 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 |
| 17 | 18 | 19 | 20 | 21 | 22 | 23 |
| 24 | 25 | 26 | 27 | 28 | 29 | 30 |

Praznici

Pregled djece kod školske liječnice

Pregled djece u školi

|  |  |  |  |  |  |  |
| --- | --- | --- | --- | --- | --- | --- |
| **SVIBANJ 2023.** | | | | | | |
| **P** | **U** | **S** | **Č** | **P** | **S** | **N** |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |  |  |  |  |

**2. Zdravstveni dio pregleda** vršit će se u Zavodu za javno zdravstvo Ličko-senjske županije, Odjelu školske medicine u Gospiću, Ulica Senjskih žrtava broj 2

Liječnički pregled djece obavlja dr. Ružica Čanić, spec. školske medicine sa svojim timom Odjela školske medicine.

Pregledi djece na Odjelu školske medicine počinju 4. 4. 2023., a vršit će se tijekom mjeseca travnja i svibnja, utorkom i srijedom.

Pozive za pregled djece kod školske liječnice roditelji će dobiti poštom.

Eventualne informacije vezane za zdravstveni pregled roditelji mogu dobiti na mob. **095/757-4462**

Stručno povjerenstvo škole za upis u prvi razred